幼儿园学前班古诗大全
静夜思
唐。李白
床前明月光,疑是地上霜,
举头望明月,低头思故乡 。
小池
杨万里
泉眼无声惜细流,树阴照水爱晴柔 。
小荷才露尖尖角,早有蜻蜓立上头
咏柳
唐•贺知章
碧玉妆成一树高,万条垂下绿丝绦 。
不知细叶谁裁出,二月春风似剪刀 。
登鹳雀楼
王之涣 朝代:唐
白日依山尽,黄河入海流 。
欲穷千里目,更上一层楼
望洞庭
唐。刘禹锡
湖光秋月两相和, 潭面无风镜未磨 。
遥望洞庭山水色, 白银盘里一青螺 。
望天门山
(唐) 李白
天门中断楚江开, 碧水东流至此回 。
两岸青山相对出, 孤帆一片日边来 。
独坐敬亭山
李白
众鸟高飞尽, 孤云独去闲 。
相看两不厌, 只有敬亭山 。
草
离离原上草,一岁一枯荣 。
野火烧不尽,春风吹又生 。
悯农
李绅
锄禾日当午,汗滴禾下土 。
谁知盘中餐,粒粒皆辛苦 。
春晓
孟浩然
春眠不觉晓,处处闻啼鸟 。
夜来风雨声,花落知多少 。
游子吟
( 唐)孟郊
慈母手中线,游子身上衣 。
临行密密缝,意恐迟迟归 。
谁言寸草心,报得三春晖 。
九月九日忆山东兄弟
唐。王维
独在异乡为异客, 每逢佳节倍思亲 。
遥知兄弟登高处, 遍插茱萸少一人 。
望庐山瀑布
唐。李白
日照香炉生紫烟,遥看瀑布挂前川 。
飞流直下三千尺,疑是银河落九天 。
赠汪伦
唐。李白
李白乘舟将欲行,忽闻岸上踏歌声 。
桃花潭水深千尺,不及汪伦送我情 。
早发白帝城
唐。李白
朝辞白帝彩云间,千里江陵一日还 。
两岸猿声啼不尽,轻舟已过万重山 。
元日
宋-王安石
爆竹声中一岁除,
春风送暖入屠苏 。
千门万户曈曈日,
总把新桃换旧符
绝句
杜甫
两个黄鹂鸣翠柳,一行白鹭上青天 。
窗含西岭千秋雪, 门泊东吴万里船
送元二使安西
王维
渭城朝雨浥②轻尘, 客舍③青青柳色④新。
劝君更尽一杯酒, 西出阳关⑤无故人
春日
朱熹
胜日寻芳泗水滨,无边光景一时新 。
等闲识得东风面, 万紫千红总是春 。
秋浦歌
李白
白发三千丈, 缘愁似个(个)长。
不知明镜里, 何处得秋霜。
鹿柴(zhai)
王维
空山不见人,但闻人语响 。
返景入深林,复照青苔上 。
送孟浩然之广陵 李白
故人西辞黄鹤楼,烟花三月下扬州 。
孤帆远影碧空尽,唯见长江天际流www.wifi03.com
江南春
唐 杜牧
千里莺啼绿映红,水村山郭酒旗风 。
南朝四百八十寺,多少楼台烟雨中 。